Komisijos reglamentas (EB) Nr. 1166/2002
2002 m. birželio 28 d.
iš dalies pakeičiantis Reglamentą (EB) Nr. 174/1999, nustatantį išsamias specialiąsias Tarybos reglamento (EEB) Nr. 804/68 taikymo taisykles dėl pieno ir pieno produktų eksporto licencijų ir eksporto grąžinamųjų išmokų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EB) Nr. 509/2002 [2], ypač į jo 26 straipsnio 3 dalį ir 31 straipsnio 14 dalį,
kadangi:
(1) Komisijos reglamente (EB) Nr. 174/1999 [3] su paskutiniais pakeitimais, padarytais Reglamentu (EB) Nr. 787/2002 [4], yra nustatytos Tarybos reglamento (EB) Nr. 804/68 [5] su paskutiniais pakeitimais, padarytais Reglamentu (EB) Nr. 1587/96 [6] specialiosios taikymo taisyklės dėl pienui ir pieno produktams taikomų eksporto licencijų bei eksporto grąžinamųjų išmokų. Siekiant užtikrinti tinkamą eksporto grąžinamųjų išmokų priemonių valdymą ir sumažinti spekuliacijos riziką ir tam tikriems pieno produktams taikomų priemonių trikdymą, reikėtų padidinti tame reglamente nustatytą užstatą.
(2) Reglamento (EB) Nr. 174/1999 15 straipsnyje yra numatyta eksportuojamiems sūriams skiriamas grąžinamąsias išmokas diferencijuoti pagal paskirties zonas. Atsižvelgiant į įvairioms paskirties zonoms numatytas grąžinamųjų išmokų tendencijas, kai kurios zonos gali būti panaikintos. Paprastumo sumetimais kai kurias paskirties zonas reikėtų sujungti.
(3) Todėl Reglamentą (EB) Nr. 174/1999 reikėtų atitinkamai iš dalies pakeisti.
(4) Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 174/1999 iš dalies keičiamas taip:
1. 9 straipsnio pirma pastraipa keičiama taip:
"Reglamento (EB) Nr. 1291/2000 15 straipsnio 2 dalyje paminėto užstato dydis yra lygus šioms paraiškos eksporto licencijai gauti pateikimo dieną kiekvieno produkto kodui taikomos grąžinamosios išmokos procentinėms dalims:
a) 10 % - pagal 0405 KN kodą klasifikuojamiems produktams;
b) 30 % - pagal 040210 KN kodą klasifikuojamiems produktams;
c) 30 % - pagal 0406 KN kodą ženklinamiems produktams;
d) 25 % - kitiems produktams."
2. 15 straipsnio 3 dalis pakeičiama ir išdėstoma taip:
"3. Šio straipsnio pirmoje dalyje minimos zonos yra šios:
- I zona: paskirties vietos kodai 070 ir 091-096,
- III zona: paskirties vietos kodas 400,
- VI zona: visi kiti paskirties vietų kodai."
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. birželio 28 d.